גמר גביע העולם בכדורגל נשים 2023

גמר גביע העולם בכדורגל נשים 2023 היה משחק כדורגל נשים שקבע את המנצחת בגביע העולם בכדורגל נשים 2023. המשחק נערך בין נבחרות ספרד ואנגליה באצטדיון אוסטרליה בסידני, אוסטרליה, ב-20 באוגוסט 2023. במשחק ניצחה ספרד 1–0 משער ניצחון של אולגה קרמונה וזכתה בגביע העולם הראשון שלה. הגמר נערך לעיני 75,784 צופים ונוהל על ידי השופטת טורי פנסו מארצות הברית. עבור שתי הפיינליסטיות הייתה זו ההופעה הראשונה בגמר גביע העולם לנשים. שתיהן רצו להפוך למדינה השנייה שזוכה בגביע העולם הן לנשים והם לגברים (אחרי גרמניה שעשתה זאת ב-2003) ולראשונה מאופ"א שזוכה בטורניר מאז גרמניה ב-2007. זה היה הגמר הכל-אירופי השלישי במונדיאל הנשים, אחרי הגמרים ב-1995 ו-2003. שתי הנבחרות ערכו את הופעת הבכורה שלהן בגמר גביע העולם לנשים. ספרד הופיעה בשני גביעי עולם קודמים לנשים והגיעה לשמינית הגמר ב-2019. אנגליה שיחקה בחמישה גביעי עולם קודמים לנשים והגיעה להישג השיא שלה ב-2015, אז סיימה במקום השלישי. זה היה הגמר הכלל-אירופי השלישי בתולדות גביע העולם לנשים אחרי 1995, אז נורווגיה זכתה בתואר הראשון שלה על ידי ניצחון על גרמניה בסטוקהולם, ו-2003, אז גרמניה זכתה לראשונה באמצעות שער זהב מול שוודיה בארצות הברית. כתוצאה מכך, המנצחת במשחק הפכה לנבחרת האירופית הראשונה שזוכה בטורניר מאז גרמניה ב-2007, והנבחרת שזוכה לראשונה בגביע מאז יפן ב-2011. היה זה המפגש ה-17 בין שתי הנבחרות, כשאנגליה מובילה עם שבעה ניצחונות, שלושה הפסדים ושש תוצאות תיקו. שלושה מהמשחקים הללו היו בטורניר גדול, שלושתם באליפות אירופה, כאשר האנגליות ניצחו בשני המשחקים האחרונים בטורנירים של 2017 ו-2022. מאמן ספרד חורחה וילדה אימן את הטורניר הגדול הרביעי שלו ברציפות והשני בגביע העולם לנשים. סרינה ויכמן, מאמנת אנגליה, הופיעה בגמר הטורניר הגדול הרביעי ברציפות שלה לאחר שזכתה ביורו 2017 וסיימה כסגנית בגביע העולם 2019 עם מולדתה הולנד, בנוסף לזכייה ביורו 2022 עם אנגליה. היא ניסתה להיות המאמנת הראשונה שזוכה בגביע עם נבחרת זרה והמאמנת המבוגרת ביותר שזוכה בטורניר בגיל 53 שנים ו-298 ימים. הגמר נערך באצטדיון אוסטרליה בסידני, ניו סאות' ויילס. לאצטדיון קיבולת של 75,784 מקומות, והוא אירח ארבעה משחקים במהלך גביע העולם, כולל חצי הגמר בין אנגליה לאוסטרליה. האצטדיון אושר כמארח הגמר ב-31 במרץ 2021. האצטדיון נבנה לקראת אולימפיאדת סידני (2000) ונפתח במרץ 1999. בנוסף לטקסי הפתיחה והסיום של המשחקים ותחרויות האתלטיקה אירח האצטדיון את גמר טורניר כדורגל הגברים. האצטדיון אירח שבעה משחקים בגביע אסיה בכדורגל 2015, כולל הגמר בו ניצחה אוסטרליה 2–1 את קוריאה הדרומית בדרך לזכייה ראשונה. המשחק אירח גם את פלייאוף דרום אמריקה-אוקיאניה במוקדמות מונדיאל 2006, בו ניצחה אוסטרליה את אורוגוואי והעפילה לגביע העולם לגברים לראשונה מאז מונדיאל 1974. ספרד העפילה לראשונה לטורניר נשים גדול ב-1997, אז הגיעה לחצי גמר אליפות אירופה הראשונה שלה, והעפילה למונדיאל הראשון שלה ב-2015 . הישג השיא שלה לפני 2023 היה העפלה לשמינית הגמר ב-2019. לקראת הטורניר דורגו הספרדיות במקום השישי בדירוג העולמי של פיפ"א לנשים. הן הוגרלו לבית ג' עם יפן, קוסטה ריקה וזמביה. משחק הפתיחה של ה"לה רוחה" במונדיאל היה מול קוסטה ריקה והסתיים בניצחון 3–0 משער עצמי של ולריה דל קאמפו ושערים של אייטנה בונמטי ואסתר גונסאלס, כולם בתוך שש דקות. במשחק הבא הבטיחה ספרד את העלייה לשלב הבא עם 5–0 על זמביה משער של תרזה אביירה וצמדים של אלבה רדונדו וג'ניפר הרמוסו במשחקה ה-100 בנבחרת. במשחק האחרון בשלב הבתים הובסה ספרד 0–4 על ידי יפן וסיימה במקום השני בבית. בשמינית הגמר פגשה ספרד את הראשונה בבית א', שווייץ. אייטנה בונמטי כבשה את השער הראשון בדקה ה-5' לפני ששער עצמי של לאיה קודינה השווה את התוצאה. ב-30 הדקות הבאות הבקיעה ספרד שלושה שערים של אלבה רדונדו, בונמטי וקודינה והוליכה 4–1 במחצית. ספרד חתמה את המשחק עם שער חמישי של ג'ניפר הרמוסו בדקה ה-70' והעפילה לראשונה בתולדותיה לרבע הגמר. יריבת ספרד בשלב הבא הייתה הולנד, סגנית אלופת העולם ב-2019. ה-VAR פסל שער של ספרד בדקה ה-38' ובעיטת עונשין לטובת הולנד בדקה ה-62'. בדקה ה-81' כבשה מריונה קלדנטיי מהנקודה הלבנה והעלתה את ספרד ליתרון לאחר נגיעת יד של סטפני ואן דר גראחט, שבתוספת הזמן כבשה את שער השוויון ושלחה את המשחק להארכה. בדקה ה-111' כבשה סלמה פראיואלו את שער הניצחון והעלתה את נבחרתה לחצי הגמר. בחצי הגמר התמודדה ספרד מול שוודיה. לאחר מחצית מאופסת פראיואלו כבשה שער יתרון בדקה ה-81', אך רבקה בלומקוויסט השוותה לאחר שבע דקות. דקה בלבד לאחר השער השוודי כבשה אולגה קרמונה את שער הניצחון ושלחה את ספרד לגמר מונדיאל הנשים הראשון בתולדותיה. אנגליה העפילה לראשונה לטורניר נשים גדול ב-1984, וסיימה כסגנית אלופת אירופה. ה"לביאות" העפילו לראשונה למונדיאל הנשים ב-1999, והישג השיא שלהן היה מקום שלישי ב-2015. לקראת הטורניר זכתה אנגליה בטורניר הגדול הראשון שלה באליפות אירופה בכדורגל נשים 2022, אותה אירחה, ובפיינליסימה הראשונה לנשים, בה ניצחה את אלופת קופה אמריקה נשים 2022, ברזיל. הן הפסידו פעם אחת בלבד עם סרינה ויכמן כמאמנת מאז שמונתה ב-2021: הפסד 0–2 במשחק ידידות לאוסטרליה. אנגליה נכנסה לטורניר כשהיא מדורגת רביעית בדירוג פיפ"א, והוגרלה לבית ד' עם האיטי, דנמרק וסין. בשני המשחקים הראשונים ניצחה אנגליה 1–0 את האיטי ודנמרק מפנדל של ג'ורג'יה סטאנוויי ושער של לורן ג'יימס, אחותו של כדורגלן צ'לסי ריס ג'יימס. במחזור האחרון, כשהיא זקוקה לנקודה כדי לסיים ראשונה בבית, ניצחה אנגליה את סין 6–1 מצמד של ג'יימס ושערים של אלסיה רוסו, לורן המפ, קלואי קלי ורייצ'ל דיילי. בשמינית הגמר התמודדה אנגליה מול סגנית בית ב', ניגריה, שדורגה 36 מקומות מתחתיה בדירוג פיפ"א. אנגליה סבלה מהרחקה של לורן ג'יימס, שספגה בתחילה כרטיס צהוב שהומר על ידי ה-VAR לכרטיס אדום לאחר שדרכה על ישבנה של מישל אלוזי. לאחר 120 דקות ללא שערים הועברה ההכרעה לדו-קרב פנדלים. לאחר החמצה של ג'ורג'יה סטאנוויי ארבעת הפנדלים הבאים של האנגליות נכנסו פנימה והן ניצחו 4–2. היריבה הבאה של אנגליה הייתה נגד קולומביה, שהעפילה לראשונה לרבע גמר המונדיאל. מלייסי סנטוס הקולומביאנית כבשה ראשונה, אך לורן המפ השוותה בתוך תוספת הזמן של המחצית. שער ניצחון בדקה ה-63' של אלסיה רוסו שלח את הלביאות לחצי הגמר מול המארחת אוסטרליה. אלה טון כבשה ראשונה, אבל אוסטרליה השוותה בזכות סאם קר. המפ ורוסו כבשו והבטיחו לאנגליה גמר גביע עולם ראשון מאז שהגברים ניצחו ב-1966 את גרמניה המערבית. ב-18 באוגוסט 2023 מינתה פיפ"א את השופטת האמריקאית טורי פנסו לשופטת הגמר. היא הפכה לשופטת האמריקאית הראשונה ששפטה בגמר גביע העולם, לאחר ששפטה בארבעה משחקים בטורניר זה כולל חצי הגמר בין אוסטרליה לאנגליה. פנסו, שופטת בינלאומית של פיפ"א מאז 2021, שפטה את גמר הליגה הלאומית לכדורגל נשים בארצות הברית ב-2021 והפכה לשופטת האישה הראשונה בתולדות ליגת ה-MLS. העוזרות שלה, ברוק מאיו וקתרין נסביט, גם הן מארצות הברית, והשופטת הרביעית הייתה יושימי ימשיטה מיפן. בדקה ה-24' של המשחק פרץ אדם למגרש ושיבש את המשחק למספר דקות לפני שהוצא. הוא לבש חולצה ועליה תמונה של נשיא רוסיה ולדימיר פוטין כפיהרר גרמניה הנאצית אדולף היטלר וכיתוב "Stop Putler" ("עצרו את פוטלר"). בטקס הענקת הגביע צולם לואיס רוביאלס, נשיא פדרציית הכדורגל הספרדית המלכותית, מנשק בפיה את חלוצת הנבחרת ג'ניפר הרמוסו. רוביאלס, שתועד גם אוחז באשכיו ליד לטיסיה, מלכת ספרד, ספג ביקורת רבה על התנהגותו. הרמוסו גוננה על רוביאלס וטענה כי זו הייתה מחווה ספונטנית, אך הודתה ש"לא אהבה את זה". כובשת שער הניצחון, אולגה קרמונה, התבשרה לאחר המשחק על מות אביה. נבחרת אנגליה בכדורגל נשים נבחרת ספרד בכדורגל נשים גביע העולם בכדורגל נשים 2023 מדיה וקבצים בנושא גמר גביע העולם בכדורגל נשים 2023 בוויקישיתוף אתר האינטרנט הרשמי של גמר גביע העולם בכדורגל נשים 2023 בפעם הראשונה: ספרד אלופת העולם לנשים, באתר ערוץ הספורט, 20 באוגוסט 2023 היסטוריה באדום: ספרד זכתה לראשונה במונדיאל, באתר ONE‏, 20 באוגוסט 2023 אורי בן-נון, לראשונה בתולדותיה: נבחרת ספרד זכתה במונדיאל הנשים, באתר ynet, 20 באוגוסט 2023 בפעם הראשונה אי פעם: נבחרת ספרד אלופת העולם בכדורגל נשים, באתר וואלה, 20 באוגוסט 2023 ויוורס, ניקולס (19 באוגוסט 2023). "Spain v England - FIFA Women's World Cup Final match centre". התאחדות הכדורגל האנגלית. נבדק ב-2023-08-21. {{cite web}}: (עזרה) "Stadium Australia". FIFA. 3 באוגוסט 2023. נבדק ב-2023-08-21. {{cite web}}: (עזרה) "FIFA Women's World Cup 2023 Host Cities and Stadiums announced". FIFA. 31 במרץ 2021. אורכב מ-המקור ב-31 במרץ 2021. נבדק ב-2023-08-21. {{cite web}}: (עזרה) "Accor Stadium". Austadiums. נבדק ב-2023-08-21. שבת בסידני: אוסטרליה נגד דרום קוריאה בגמר אליפות אסיה, באתר וואלה, 30 בינואר 2015 קונוויי, ג'יימס (28 באוקטובר 2013). "ANZ Stadium The Major Venue For 2015 AFC Asian Cup". אצטדיון אוסטרליה. נבדק ב-2023-08-21. {{cite web}}: (עזרה) אוסטרליה במונדיאל לאחר דרמת פנדלים, באתר ONE‏, 16 בנובמבר 2005 "FIFA Women's Ranking - 9 June 2023". FIFA. נבדק ב-2023-08-21. ראק, סוזאן (23 באוקטובר 2022). "Women's World Cup 2023: the complete group-by-group preview". הגרדיאן. נבדק ב-2023-08-21. {{cite web}}: (עזרה) ספרד לא התקשתה מול קוסטה ריקה, ניגריה סחטה תיקו מקנדה, באתר וואלה, 21 ביולי 2023 גנט, אולי (22 ביולי 2023). "Spain 3-0 Costa Rica: La Roja start Women's World Cup campaign with win over Costa Rica, Aitana Bonmati in the goals". Eurosport. נבדק ב-2023-08-21. {{cite web}}: (עזרה) ספרד הביסה 0:5 את זמביה, ניצחון ליפן, באתר ערוץ הספורט, 26 ביולי 2023 לואו, סיד (26 ביולי 2023). "Spain cruise into World Cup last 16 with ruthless 5-0 victory over Zambia". הגרדיאן. נבדק ב-2023-08-21. {{cite web}}: (עזרה) צפו: יפן מושלמת אחרי 0:4 מהמם על ספרד, גם אוסטרליה בשמינית מונדיאל הנשים, באתר וואלה, 31 ביולי 2023 "Hinata Miyazawa hits double as Japan slice through Spain to top Group C". הגרדיאן. 31 ביולי 2023. נבדק ב-2023-08-21. {{cite web}}: (עזרה) ליאור ברטל, ‏ספרד ברבע הגמר עם 1:5 על שוויץ, יפן ניצחה 1:3 את נורבגיה והצטרפה אליה, באתר דבר העובדים בארץ ישראל, 5 באוגוסט 2023 "Spain surge into World Cup quarters as Bonmatí leads rout of Switzerland". הגרדיאן. 5 באוגוסט 2023. נבדק ב-2023-08-21. {{cite web}}: (עזרה) ספרד ניצחה את הולנד ועלתה לראשונה לחצי הגמר, שבדיה הדיחה את יפן, באתר ynet, 11 באוגוסט 2023 ליו, ג'ונתן (11 באוגוסט 2023). "Spain secure spot in World Cup semi-finals with extra-time win over Netherlands". הגרדיאן. נבדק ב-2023-08-21. {{cite web}}: (עזרה) ‏בדקה ה-90: ספרד ניצחה את שבדיה בדרך לגמר מונדיאל ראשון אי פעם, באתר ספורט1, 14 באוגוסט 2023 דוני, סופי (15 באוגוסט 2023). "Spain reach their first Women's World Cup final as late winner sinks Sweden". הגרדיאן. נבדק ב-2023-08-21. {{cite web}}: (עזרה) ניצחון דחוק לאנגליה, דנמרק הכריעה בדקה ה-90, גם ארה"ב ויפן חגגו, באתר וואלה, 22 ביולי 2023 סנדרס, אמה (22 ביולי 2023). "Fifa Women's World Cup: England beat Haiti but given tough test in opener". BBC Sport. נבדק ב-2023-08-21. {{cite news}}: (עזרה) ארגנטינה עדיין ללא ניצחון, 0:1 לאנגליה על דנמרק במונדיאל הנשים, באתר וואלה, 28 ביולי 2023 סנדרס, אמה (28 ביולי 2023). "England 1-0 Denmark: Lauren James stars as England beat Denmark". BBC Sport. נבדק ב-2023-08-21. {{cite news}}: (עזרה) 1:6 לאנגליה, 0:7 להולנד, ארה"ב עלתה לשמינית הגמר עם 0:0, באתר וואלה, 1 באוגוסט 2023 סנדרס, אמה (1 באוגוסט 2023). "China 1-6 England: Lauren James' stunning display powers England into last 16". BBC Sport. נבדק ב-2023-08-21. {{cite news}}: (עזרה) "שיחקה אותה בקהאם": ההרחקה שמסעירה את מונדיאל הנשים, באתר ynet, 7 באוגוסט 2023 אנגליה שרדה מותחן בדרך לרבע הגמר, אוסטרליה העיפה את דנמרק, באתר וואלה, 7 באוגוסט 2023 סנדרס, אמה (7 באוגוסט 2023). "England 0-0 Nigeria: Lionesses win penalty shootout to reach quarter-finals". BBC Sport. נבדק ב-2023-08-21. {{cite news}}: (עזרה) סמית', אמה (8 באוגוסט 2023). "2023 Women's World Cup: Colombia 'dreaming big' as they book quarter-final against England". BBC. נבדק ב-2023-08-21. {{cite web}}: (עזרה) אוסטרליה בחצי הגמר אחרי דו קרב פנדלים משוגע, אנגליה מחכה לה, באתר וואלה, 12 באוגוסט 2023 סנדרס, אמה (12 באוגוסט 2023). "England 2-1 Colombia: Lionesses book Women's World Cup semi-final with Australia". BBC Sport. נבדק ב-2023-08-21. {{cite news}}: (עזרה) ליאור ברטל, ‏אנגליה ניצחה 1:3 את אוסטרליה ועלתה לגמר מונדיאל הנשים לראשונה בתולדותיה, באתר דבר העובדים בארץ ישראל, 16 באוגוסט 2023 סנדרס, אמה (16 באוגוסט 2023). "Australia 1-3 England: Lionesses reach first Women's World Cup final". BBC Sport. נבדק ב-2023-08-21. {{cite news}}: (עזרה) "American Tori Penso named as FIFA Women's World Cup 2023™️ final referee". 18 באוגוסט 2023. נבדק ב-2023-08-21. {{cite web}}: (עזרה) "2021 Refereeing International List" (PDF). FIFA. אורכב מ-המקור (PDF) ב-8 בינואר 2021. {{cite web}}: (עזרה) אנדרסון, ג'ייסון (18 באוגוסט 2023). "U.S. makes World Cup final after all as referee Penso gets England vs. Spain". USA Today. נבדק ב-2023-08-21. {{cite news}}: (עזרה) "Regulations: FIFA Women's World Cup Australia & New Zealand 2023" (PDF). FIFA. נבדק ב-2023-08-21. באמצע הגמר: מחאה הציגה את פוטין בתור היטלר, באתר ONE‏, 20 באוגוסט 2023 "Women's World Cup final halted by pitch invader wearing 'Putin as Hitler' shirt". מירור. 20 באוגוסט 2023. נבדק ב-2023-08-21. {{cite news}}: (עזרה) נשיא ההתאחדות נישק בפה את כוכבת ספרד: "לא אהבתי את זה", באתר ynet, 20 באוגוסט 2023 רוביאלס: אקח אתכן לאיביזה ואתחתן עם הרמוסו, באתר ONE‏, 21 באוגוסט 2023